
Serviciul Juridic Contencios


Misiunea:

Asigură respectarea legislației la nivelul instituției și asigurarea unei bune relații, pe de o parte, între instituție și beneficiari, și colaboratori pe de altă parte. 
Activitatea Serviciului Juridic-Contencios este condusă de un şef serviciu şi se desfășoară în coordonarea, îndrumarea şi controlul directorului general al D.G.A.S.P.C. Arad. Şeful de serviciu răspunde de buna desfăşurare a activităţii serviciului.
Serviciul juridic contencios din cadrul DGASPC Arad îndeplineşte atribuţiile şi exercită competenţele în conformitate cu prevederile HGR nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, ANEXA 1, Legii nr. 188/1999, republicată, cu modificările şi completările ulterioare, privind Statutul funcţionarilor publici, Legii nr. 272/2004, republicată,  privind protecţia şi promovarea drepturilor copilului, Legii nr. 448/2006, republicată, privind protecția și promovarea drepturilor persoanelor cu handicap, Legii  nr. 514/2003, cu modificările şi completările ulterioare, privind organizarea şi exercitarea profesiei de consilier juridic, Statutului profesiei de consilier juridic din 06.03.2004, cu modificările și completările ulterioare şi ale celorlalte acte normative aplicabile în materie.



Șef serviciu: Florin Popa
[bookmark: _GoBack]
Adresă: Str. 1 Decembrie 1918, nr 14, Arad
Orar: Luni – Joi: 8:00 – 16:30; Vineri: 8:00 – 14:00;
Tel: 0257-210055 int. 109 

Principalele atribuții:

Serviciul Juridic-Contencios are următoarele atribuţii şi competenţe:

· întocmeste documentaţia repartizată, formulează şi susţine cereri şi apărări, declară căi de atac, conform prevederilor legale, în dosarele privind litigiile pe care le are Direcţia Generală de Asistenţă Socială şi Protecţia Copilului Arad cu persoanele fizice sau juridice, către autorităţile publice înfiinţate şi constituite conform legii, inclusiv către autorităţile judecătoreşti;
· întocmeşte actele/înscrisurile repartizate, sesizează şi reprezintă D.G.A.S.P.C. Arad în faţa tuturor instanţelor judecătoreşti competente, în toate procesele/cauzele, care i s-au repartizat, pe care le are instituţia cu persoanele fizice sau juridice, indiferent de obiectul acestora, arătând poziţia instituţiei conform legii;
· întocmeşte actele/înscrisurile repartizate şi reprezintă D.G.A.S.P.C. Arad în faţa tuturor autorităţilor publice înfiinţate şi constituite conform legii; 
·  depune diligenţele necesare pentru clarificarea situaţiei juridice a copilului care are dreptul la o măsură de protecţie şi a persoanei adulte aflate în nevoie, inclusiv prin înregistrarea tardivă, în cazurile repartizate;
· asigură apărarea drepturilor şi intereselor legitime ale instituţiei, în conformitate cu Constituţia şi legile ţării;
· ia măsurile necesare pentru realizarea creanţelor, obţinerea titlurilor executorii şi sprijină realizarea acestora, în conditiile şi procedurile prevăzute de lege;
· verifică din punct de vedere juridic legalitatea actelor repartizate;
· face propuneri scrise, prin adrese, cereri, referate, sesizări și memorii, către conducerea instituţiei, cu privire la orice acte pentru care se solicită, soluţionarea acestora de către Serviciul Juridic Contencios sau poziţia serviciului vis-à-vis de acestea, conform legii;
· întocmeşte şi formulează răspunsuri, conform legii, la adrese, cereri, sesizări, petiţii, contestaţii, memorii şi orice alte acte repartizate, după care le înaintează conducerii instituţiei, conform legii;  
· avizează şi semnează acte cu caracter juridic numai pentru aspectele strict juridice ale actelor, nu se pronunţă asupra aspectelor sociale, psihologice, economice, tehnice sau de altă natură;
· întocmeşte şi semnează dispoziţii şi decizii ale directorului general al D.G.A.S.P.C. Arad, în cazurile în care acestea se predau Serviciului Juridic Contencios spre soluţionare şi se repartizează în acest sens de către şefii ierarhici superiori, respectiv directorul general al D.G.A.S.P.C. Arad;
· avizează pentru legalitate dispoziţiile şi deciziile directorului general al D.G.A.S.P.C. Arad, în cazurile în care acestea se prezintă Serviciului Juridic Contencios, în acest sens;
· întocmeşte, semnează şi avizează, atunci când se repartizează, dispoziţiile şi deciziile directorului general, în vederea respectării interesului superior al copilului şi realizării drepturilor copilului, conform legii;
· întocmeşte, semnează şi avizează, atunci când se repartizează, dispoziţiile şi deciziile directorului general, repartizate spre soluţionare, în vederea realizării drepturilor persoanelor cu handicap, conform legii;
· întocmeşte, semnează şi avizează, atunci când se repartizează, dispoziţiile şi deciziile directorului general referitoare la raporturile de muncă ale personalului contractual şi ale funcţionarilor publici din cadrul D.G.A.S.P.C Arad, conform legii;
· întocmeşte, semnează şi avizează, atunci când se repartizează, convenţiile, contractele, protocoalele, parteneriate şi actele adiţionale pe care le încheie D.G.A.S.P.C. Arad cu persoanele fizice sau/şi persoanele juridice legal înfiinţate şi constituite, conform legii;
· sesizează instanţa de judecată competentă şi reprezintă instituţia în faţa acesteia, în situaţia în care se consideră de către instituţie că sunt întrunite condiţiile prevăzute de lege pentru decăderea totală sau parţială a părinţilor ori a unuia dintre ei, din exerciţiul drepturilor părinteşti, pentru instituirea, încetarea, menţinerea sau/şi înlocuirea măsurilor de protecţie specială şi alternativă precum şi pentru reintegrare, după caz, conform legii;
· acordă Comisiei pentru Protecţia Copilului (C.P.C.) Arad, la cererea acesteia, asistenţă juridică de specialitate pentru îndeplinirea atribuţiilor ce îi revin, potrivit legii;
· acordă copilului capabil de discernământ şi persoanei adulte, asistenţă şi sprijin în exercitarea dreptului său la libera exprimare a opiniei;
· asigură informarea salariaţilor D.G.A.S.P.C. Arad, cu privire la actele normative în vigoare și la publicarea acestora în monitorul oficial, acte care reglementează activitatea specifică instituției;
· întocmeşte rapoarte de activitate la dispoziţia şi solicitarea şefilor ierarhici superiori.



Conform organigramei și statului de funcții ale D.G.A.S.P.C. Arad, Serviciul Juridic Contencios:

· se subordonează directorulului general al D.G.A.S.P.C Arad;
· se supune controlului directorulului general al D.G.A.S.P.C. Arad;
· reprezintă D.G.A.S.P.C. Arad numai prin delegare sau/şi împuternicire de către directorul general;
· colaborează cu directorii generali adjuncţi, serviciile, birourile, compartimentele şi centrele din cadrul D.G.A.S.P.C. Arad;
· colaborează cu autorităţi şi instituţii publice centrale și locale, respectiv, judecătorii, tribunale, curţi de apel, Înalta Curte de Casaţie şi Justiţie, parchetele de pe lângă aceste instanţe, inspectorate judeţene de poliţie precum şi cu alte direcţii, agenţii, case şi servicii,  înfiinţate şi organizate în condiţiile legii, cu personalitate juridică; 
· colaborează cu persoane juridice private, respectiv, asociaţii, fundaţii, precum şi alte persoane juridice private înfiinţate şi constituite în condiţiile legii;
· deciziile în îndeplinirea atribuţiilor și competențelor de serviciu se iau în urma consultării şi cu aprobarea directorului general al D.G.A.S.P.C. Arad.



Șef serviciu
Florin Popa
Datele vor fi stocate și utilizate în scopuri strict legate de finalizarea activităților pentru care sunt solicitate, conform Regulamentului UE 679/2016 al Parlamentului European.
Proprietatea Direcției Generale de Asistență Socială și Protecția Copilului Arad; nu poate fi difuzat sau reprodus fără autorizare.

image2.jpeg
TU

AUSTRIA

TUV AUSTRIA CERT GMBH




image1.jpeg




